section_heading: Sastav
paragraph_text: U 2008. godini instrument Fast Imaging Plasma Spectrometer (FIPS) na sondi MESSENGER je otkrio nekoliko različitih molekulskih iona i u blizini Merkura, uključujući H<sub>2</sub>O<sup>+</sup> (ioniziranu vodenu paru) i H<sub>2</sub>S <sup>+</sup> (ioniziran sumporovodik). Njihovo obilje u odnosu na natrij iznosi oko 0,2, odnosno 0,7. Drugi ioni, kao što su H<sub>3</sub>O<sup>+</sup> (hidronij) OH (hidroksil), O<sub>2</sub><sup>+</sup> i Si<sup>+</sup> su također prisutni. Tijekom svog preleta 2009., Ultraljubičasti i vidljivi spektrometar (Ultraviolet and Visible Spectrometer, UVVS) na sondi MESSENGER prvi je otkrio prisustvo magnezija u Merkurovoj egzosferi. Obilje ovog novootkrivenog sastojka od blizu površine približno je usporedivo s natrijem.